ฟลูทิคาโซนฟิวโรเอต

**ฟลูทิคาโซนฟิวโรเอต**
()
ซึ่งจำหน่ายในชื่อการค้า Avamys และอื่นๆ เป็นคอร์ติโคสเตอรอยด์สำหรับรักษาเยื่อจมูกอักเสบทั้งที่ไม่ใช่จากภูมิแพ้และจากภูมิแพ้โดยใช้พ่นทางจมูก
ยังมีจำหน่ายในรูปแบบสูดเพื่อช่วยป้องกันและควบคุมอาการโรคหอบหืด
เป็นยาที่ได้มาจากคอร์ติซอล
ต่างกับ ฟลูทิคาโซนโพรพิโอเนต (fluticasone propionate) ยาคล้ายกันที่ได้รับอนุมัติให้ใช้เฉพาะในเด็กอายุสี่ปีขึ้นไป 
ยานี้ได้รับอนุมัติสำหรับเด็กอายุตั้งแต่สองปีเมื่อใช้รักษาภูมิแพ้

ยาได้อนุมัติให้ใช้ทางการแพทย์ในสหรัฐอเมริกาในเดือนเมษายน 2007 และในสหภาพยุโรปในเดือนพฤศจิกายน 2008
ในปี2021 เป็นยาที่สั่งจ่ายมากเป็นอันดับที่23 ในสหรัฐอเมริกา

## การแพทย์
ยามีข้อบ่งใช้เพื่อรักษาอาการเยื่อจมูกอักเสบจากภูมิแพ้
และโรคหอบหืด
เป็นยาคอร์ติโคสเตอรอยด์ที่ใช้รักษาเยื่อจมูกอักเสบจากภูมิแพ้และที่ไม่ใช่จากภูมิแพ้
ยังใช้รักษาติ่งเนื้อเมือกจมูกในผู้ใหญ่ด้วย
อนึ่ง ยาชนิดสเปรย์พ่นจมูกอาจใช้ลดอาการต่างๆ ของไซนัสอักเสบ
ควรปรึกษาแพทย์เพื่อการวินิจฉัยที่ถูกต้องและการรักษาที่เหมาะสม

ยาในรูปแบบสเปรย์พ่นจมูกมีประสิทธิภาพสูงในการบรรเทาอาการเยื่อจมูกอักเสบจากภูมิแพ้ รวมถึงอาการคัดจมูก น้ำมูกไหล จาม และคันจมูก
ออกฤทธิ์โดยลดการอักเสบในโพรงจมูกและลดการผลิตเมือก

ยาอาจใช้เรื่อยๆ เพื่อรักษาอาการโรคหอบหืดสำหรับผู้ป่วยอายุ 12ปีขึ้นไป
ช่วยลดการอักเสบในทางเดินหายใจ ซึ่งเป็นองค์สำคัญในการจัดการโรคหอบหืด
ช่วยควบคุมอาการต่างๆ เช่น หายใจเสียงหวีด หายใจลำบาก แน่นหน้าอก และไอ ซึ่งช่วยปรับปรุงคุณภาพชีวิตโดยรวมของผู้ป่วย
การใช้ยาอย่างสม่ำเสมอสามารถลดความถี่และความรุนแรงของโรคหอบหืด ช่วยป้องกันเหตุการณ์หายใจลำบากที่รุนแรง

เมื่อใช้เป็นยาสูด จะช่วยควบคุมอาการหอบหืดโดยลดการอักเสบของทางเดินหายใจและป้องกันการกำเริบของโรค
มักใช้ควบคุมอาการในระยะยาวและปรับปรุงการทำงานของปอด

### รูปแบบที่มี
# **ยาสูด** ในรูปแบบผงสูดพ่นแห้ง () ใช้รักษาควบคุมโรคหอบหืดในผู้ป่วยอายุ 12ปีขึ้นไป ยาจะส่งตรงไปยังปอด แล้วลดการอักเสบและบรรเทาอาการหอบหืด ขนาดยาสำหรับผู้ใหญ่และเด็ก คือ
## /การพ่น
## /การพ่น
## /การพ่น
# **สเปรย์พ่นจมูก** ใช้โดยหลักเพื่อรักษาอาการของเยื่อจมูกอักเสบจากภูมิแพ้ เช่น อาการคัดจมูก จาม คันจมูก และน้ำมูกไหล ช่วยลดการอักเสบในโพรงจมูกและบรรเทาอาการภูมิแพ้
#ยาหยอดจมูก ในบางกรณี อาจมีให้ใช้ในรูปแบบหยอดจมูกเพื่อรักษาติ่งเนื้อเมือกจมูก หรือภาวะทางจมูกอื่นๆ โดยจะหยอดยาเข้าไปในรูจมูกเพื่อลดการอักเสบและอาการที่เกี่ยวข้องกับติ่งเนื้อเมือกจมูก

## ผลข้างเคียง
# ผลข้างเคียงทั่วไปของสเปรย์พ่นจมูกรวมถึงการระคายเคืองในจมูก จมูกแห้ง คันจมูก และเลือดกำเดาไหล โดยมักเป็นไม่มากและชั่วคราว
# บางคนอาจมีอาการระคายเคืองในคอหรือไอเมื่อใช้เครื่องพ่นแห้งสำหรับสูด การบ้วนปากและคอด้วยน้ำหลังสูดสามารถช่วยลดอาการเหล่านี้
# อาการปวดหัวเป็นผลข้างเคียงทั่วไปอีกอย่างที่รายงานจากการใช้สเปรย์พ่นจมูกหรือเครื่องพ่นแห้ง โดยมักไม่รุนแรงและหายไปเมื่อใช้อยา่งต่อเนื่อง
# ในกรณีที่หายาก ยาอาจก่อผลข้างเคียงที่รุนแรงมากขึ้น เช่น กดการทำงานของต่อมหมวกไต ก่อต้อหิน ต้อกระจก หรือชะลอการเจริญเติบโตในเด็ก ผลข้างเคียงเหล่านี้มักจะเกิดขึ้นเมื่อใช้ในระยะยาวในปริมาณสูง แต่ก็ยังคงเกิดขึ้นน้อย
ผลข้างเคียงที่รุนแรงของยารวมถึง
* ลมพิษ
* หายใจลำบาก
* บวมที่ใบหน้า ริมฝีปาก ลิ้น หรือคอ
* จุดขาวในปากหรือบนลิ้น
* มีไข้
* หนาวสั่น
* เจ็บคออย่างต่อเนื่อง
* ภาวะซึมเศร้า
* อารมณ์แปรปรวน
* กระวนกระวาย/กระสับกระส่าย
* มองเห็นผิดปกติ
* กระหายน้ำหรือปัสสาวะบ่อยขึ้น
* ฟกช้ำหรือเลือดออกง่าย
* ปวดกระดูก 
* หอบหืดอย่างรุนแรง

ควรใช้ยาตามที่แพทย์แนะนำเพื่อให้ได้ประโยชน์สูงสุดและลดความเสี่ยงของผลข้างเคียง
หากพบผลข้างเคียงที่น่าเป็นห่วงขณะใช้ยา ควรปรึกษาแพทย์เพื่อประเมินและจัดการต่อไป

## ปฏิสัมพันธ์ของยา
ฟลูทิคาโซนฟิวโรเอตมีปฏิสัมพันธ์อย่างแรงกับยาต่อไปนี้:
* Abametapir
* Apalutamide
* Fexinidazole
* Ombitasvir/paritaprevir/ritonavir และ dasabuvir (DSC)
* Tucatinib
ยามีปฏิสัมพันธ์ระดับปานกลางกับยาอื่นๆ อย่างน้อย 45ชนิด

## ความเป็นพิษ
ความเป็นพิษของยาโดยหลักจะเกิดเมื่อใช้เกินหรือใช้นานโดยเฉพาะถ้าปริมาณสูง
โดยทั่วไปถือว่าปลอดภัยเมื่อใช้ตามคำแนะนำ แต่การใช้ในระยะยาวหรืออย่างไม่เหมาะสมอาจนำไปสู่ผลที่ไม่พึงประสงค์ต่างๆ ได้

## เภสัชวิทยา
### กลไกการออกฤทธิ์
กลไกการออกฤทธิ์ของยาจะเหมือนกับคอร์ติโคสเตอรอยด์อื่นๆ คืออาศัยการจับกับตัวรับกลูโคคอร์ติคอยด์ (glucocorticoid receptor) ภายในเซลล์
# ยาเข้าสู่เซลล์เป้าหมายแล้วจับกับตัวรับกลูโคคอร์ติคอยด์ () ซึ่งพบในไซโทพลาซึมของเซลล์หลายประเภท
# เมื่อจับกันแล้ว คอมเพล็กซ์ฟลูทิคาโซนฟิวโรเอต-GR จะเปลี่ยนรูปร่าง (conformational change) แล้วเคลื่อนเข้าสู่นิวเคลียสของเซลล์
# เมื่ออยู่ในนิวเคลียสแล้ว คอมเพล็กซ์ก็จะจับกับลำดับดีเอ็นเอโดยเฉพาะๆ ที่เรียกว่า glucocorticoid response elements (GREs) ซึ่งตั้งอยู่ในบริเวณโปรโมเตอร์ของยีนเป้าหมาย
# การจับกันของคอมเพล็กซ์ฟลูทิคาโซนฟิวโรเอต-GR กับ GREs จะปรับเปลี่ยนการถอดรหัสของยีนเป้าหมาย ส่งผลให้ผลิตโมเลกุลเอ็มอาร์เอ็นเอ แล้วแปลรหัสเป็นโปรตีน ซึ่งเป็นสื่อให้เกิดฤทธิ์ต้านการอักเสบและกดภูมิคุ้มกันของยา
# ยาจะควบคุมการแสดงออกของยีนต่างๆ ที่เกี่ยวข้องกับการอักเสบ เช่น ไซโตไคน์ เคโมไคน์ (chemokine) และเอนไซม์อักเสบ เพราะยับยั้งการผลิตสื่ออำนวยการอักเสบเช่นนี้ ยาจึงลดการอักเสบและอาการที่เกี่ยวข้องได้
ยายังยับยั้งการทำงานของเซลล์ภูมิคุ้มกัน เช่น เซลล์ทีและแมโครฟาจ โดยขัดขวางการกระตุ้นให้ทำงานและการเพิ่มจำนวนของเซลล์ ฤทธิ์กดภูมิคุ้มกันนี้ช่วยลดการตอบสนองของภูมิคุ้มกันและมีประโยชน์ในภาวะที่การอักเสบหรือกิจกรรมของภูมิคุ้มกันมีมากเกินไป เช่น เยื่อจมูกอักเสบจากภูมิแพ้ และโรคหอบหืด

### เภสัชจลนศาสตร์
เภสัชจลนศาสตร์และเมแทบอลิซึมของฟลูทิคาโซนฟิวโรเอต เป็นเรื่องเกี่ยวกับการดูดซึม การกระจาย เมแทบอลิซึม และการกำจัดยาออกจากร่างกาย
# ยาสำหรับโรคหอบหืดมักจะเป็นแบบพ่นแห้ง สำหรับเยื่อจมูกอักเสบจากภูมิแพ้แบบสเปรย์ โดยยาจะดูดซึมผ่านเยื่อเมือกที่บุทางเดินหายใจ ของยาจะค่อนข้างต่ำ เพราะมีเมแทบอลิซึมรอบแรกในตับค่อนข้างสูง
# ยามีสัมพรรคภาพการจับกับโปรตีนในพลาสมาสูง (ประมาณร้อยละ91) โดยหลักกับอัลบูมินในซีรัม จึงกระจายเข้าไปยังเนื้อเยื่อต่างๆ อย่างกว้างขวางหลังการดูดซึมเข้าระบบ
# ยาผ่านกระบวนการเมแทบอลิซึมอย่างมากที่ตับ โดยอาศัยเอนไซม์ ไซโทโครม P450 3A4 (CYP3A4) วิถีเมแทบอลิซึมหลักๆ รวมปฏิกิริยาออกซิเดชันและคอนจูเกชัน ออกซิเดชันอาจเกิดขึ้นที่ตำแหน่งต่างๆ ของโมเลกุล ซึ่งสร้างเมแทบอไลต์ที่มีฤทธิ์คอร์ติโคสเตอรอยด์ลดลง ปฏิกิริยาคอนจูเกชัน เช่น glucuronidation และ sulfation ก็มีส่วนสร้างเมแทบอไลท์ที่ละลายน้ำได้มากขึ้นและขับออกจากร่างกายได้ง่าย
# เมแทบอไลต์ของยา พร้อมกับยาที่ยังไม่เปลี่ยนแปลงปริมาณเล็กน้อย ส่วนใหญ่จะขับออกผ่านไตทางปัสสาวะ ส่วนน้อยจะขับผ่านน้ำดีทางอุจจาระ ครึ่งชีวิตของการกำจัดยาค่อนข้างสั้นโดยอยู่ประมาณ  และขึ้นอยู่กับปัจจัยต่างๆ เช่น ขนาดยาและวิธีการให้ยา

## ประวัติ

## เคมี
thumb
ยาประกอบด้วยอะตอมฟลูออรีนในตำแหน่งโดยเฉพาะๆ ที่นิวเคลียสของสเตียรอยด์
การทดแทนด้วยฟลูออรีนช่วยเพิ่มประสิทธิภาพและระยะเวลาการออกฤทธิ์ของโมเลกุล

กลุ่มเอสเทอร์ฟิวโรเอตเชื่อมกับตำแหน่งที่17 ของนิวเคลียสสเตียรอยด์
กลุ่มเอสเทอร์มีผลต่อการละลายในไขมัน (lipophilicity) ของโมเลกุล ซึ่งมีผลต่อการดูดซึมและการกระจายในร่างกาย

thumb
ยามีไซด์เชน (side chain) ที่เชื่อมกับตำแหน่งที่17 ของนิวเคลียสสเตียรอยด์
ไซด์เชนมีบทบาทสำคัญในเรื่องความจำเพาะในการจับกับยีนเป้าหมายและความแรงของยา

ยามีสูตรเคมี C27H29F3O6S
และมวลโมเลกุล 538.6 กรัม/โมล

### ความไวปฏิกิริยา

ฟลูทิคาโซนฟิวโรเอต เช่นเดียวกับยาคอร์ติโคสเตอรอยด์อื่นๆ มีความไวปฏิกิริยาทางเคมีโดยเฉพาะๆ ตามโครงสร้าง
ซึ่งประกอบด้วยแกนหลักที่เป็นคอร์ติโคสเตอรอยด์และการทดแทนบางส่วนด้วยฟลูออรีน 
ดังนั้น ยาก็จะไวปฏิกิริยาทางเคมีที่เป็นปกติสำหรับสารประกอบที่มีโครงสร้างเช่นนี้
 
## เชิงอรรถและอ้างอิง

หมวดหมู่:การรักษาทางการแพทย์
หมวดหมู่:เภสัชวิทยา
หมวดหมู่:ฮอร์โมนสเตอรอยด์
หมวดหมู่:Corticosteroid
หมวดหมู่:เอสเทอร์
หมวดหมู่:Glucocorticoids
หมวดหมู่:ออร์กาโนฟลูออไรด์
หมวดหมู่:สารประกอบไซคลิก